רשפי אש
נביטה באש ונידום.; יהיה כל מראה לה הדום.; צעיר הוא יפיה הנורא; כבעת היברא מאורה.; הנה היא פרש מעופף,; הנה היא כנר ומתופף,; הנה היא חתול חמקמק,; הנה היא יום שוק ופונדק.; הנה היא זהב ושודד,; הנה היא נזיר מתבודד,; הנה היא מרכב בדרכים,; הנה היא מלחמת אחים.; הנה היא דגן וחרמש,; הנה היא בלואים והקדש,; הנה היא מטפחת שני,; הנה היא דמותך בעיני.; כמוך היא מודדת עגיל,; כמוך היא הולכת רכיל,; כמוך היא שיפחה חרופה,; כמוך היא מלכה ערופה.; כבעת היברא מאורה; זורח יפיה הנורא.; אך כל הנושקה לא על ספר; הופך את שפתיה לאפר.; 